Predkladacia správa

	Výkon štátneho dozoru nad verejnými prácami je zavedený do systému riadenia verejných prác zákonom o verejných prácach č. 254/1998 Z. z. spolu s jeho vykonávacou vyhláškou č. 392/1998 Z. z. s účinnosťou od 1.1.1999. Štátny dozor vykonáva zo zákona o verejných prácach tú kontrolnú funkciu, ktorej cieľom je najmä dozerať, aby verejné práce, ich príprava, uskutočňovanie a dokončenie sa diali v súlade so záujmami spoločnosti, reprezentovanými práve vyššie uvedeným zákonom a vyhláškou.
	Ministerstvo výstavby a regionálneho rozvoja v roku 2000 vykonalo štátny dozor nad verejnými prácami, ktoré boli vybrané z Rozvojového programu priorít verejných prác. Výkon štátneho dozoru sa robil vo všetkých troch fázach, a to vo fáze prípravy, fáze uskutočňovania a fáze dokončenia verejných prác. 
	Výsledky z tohto výkonu boli spracované do Informácie o výkone štátneho dozoru nad verejnými prácami za rok 2000, ktorá bola odsúhlasená vedením ministra výstavby a regionálneho rozvoja SR. s úlohou predložiť predmetnú informáciu na rokovanie vlády SR.